**บทที่ 3**

**วิธีดำเนินการวิจัย**

การวิจัยเรื่อง การประยุกต์ใช้เทคโนโลยีดิจิทัลสำหรับชุมชนเพื่อการท่องเที่ยวในจังหวัดระนองโดยกำหนดแนวทางและขั้นตอนการดำเนินงานวิจัยในส่วนที่เกี่ยวกับวิธีดำเนินการวิจัย แบ่งขั้นตอนในการวิจัยเป็น 2 ขั้นตอนดังนี้

3.1 การกำหนดประชากรและการเลือกกลุ่มตัวอย่าง

3.2 ขั้นตอนการดำเนินงานวิจัย 3.3 เครื่องมือที่ใช้ในการวิจัย 3.4 การวิเคราะห์ข้อมูล

**3.1 การกำหนดประชากรและการเลือกกลุ่มตัวอย่าง**

1) กลุ่มตัวอย่างเป็นผู้ประกอบการที่ดำเนินธุรกิจท่องเที่ยว หน่วยงานภาครัฐที่มีส่วนเกี่ยวข้องกับการท่องเที่ยวของจังหวัดระนอง ได้แก่ การท่องเที่ยวจังหวัดระนอง อุทยานแห่งชาติน้ำตกหงาว อุทยานแห่งชาติลำน้ำกระบุรี นายอำเภอ และผู้มีส่วนเกี่ยวข้องในงานท่องเที่ยวของจังหวัดระนอง เทศบาลเมือง และประชาชนในท้องถิ่น จำนวน 10 คน

2) ประชากรเป็นผู้ประกอบการที่ดำเนินธุรกิจท่องเที่ยว หน่วยงานภาครัฐที่มีส่วนเกี่ยวข้องกับการท่องเที่ยวของจังหวัดระนอง ได้แก่ การท่องเที่ยวจังหวัดระนอง อุทยานแห่งชาติน้ำตกหงาว เทศบาลเมือง และประชาชนในท้องถิ่นโดยจัดสนทนากลุ่ม (Focus Group) จำนวน 20 คน เพื่อหาแนวทางในการสร้างเส้นทางและรูปแบบของการท่องเที่ยวเชิงสุขภาพในจังหวัดระนอง

**3.2 ขั้นตอนการดำเนินงานวิจัย**

ผู้วิจัยดำเนินการวิเคราะห์ศักยภาพของแหล่งท่องเที่ยวเชิงสุขภาพและเชิงนิเวศในจังหวัดระนอง

1. ศึกษาและรวบรวมข้อมูลพื้นฐานของพื้นที่แหล่งท่องเที่ยวเชิงสุขภาพใน จังหวัดระนอง

2. สำรวจศักยภาพและเส้นทางแหล่งท่องเที่ยวเชิงสุขภาพ

3. สัมภาษณ์ สอบถาม เก็บข้อมูล จากนักท่องเที่ยวที่เดินทางมาท่องเที่ยว และใช้บริการตามแหล่งท่องเที่ยวเชิงสุขภาพใน จังหวัดระนอง

4. สัมภาษณ์ สอบถาม เก็บข้อมูล จากประชาชนในท้องถิ่น ได้แก่ ผู้ที่อาศัยอยู่ในแหล่งท่องเที่ยวเชิงสุขภาพ ในจังหวัดระนอง

5. สัมภาษณ์ สอบถาม เก็บข้อมูล จากผู้ประกอบธุรกิจท่องเที่ยว ได้แก่ ผู้ดำเนินการธุรกิจท่องเที่ยวเชิงสุขภาพ และผู้ให้บริการแก่นักท่องเที่ยว

6. สัมภาษณ์ สอบถาม เก็บข้อมูล จากเจ้าหน้าที่ภาครัฐที่เกี่ยวข้อง ได้แก่ กลุ่มเจ้าหน้าที่ ผู้ที่เกี่ยวข้องตามแหล่งท่องเที่ยวเชิงสุขภาพในจังหวัดระนอง ได้แก่ การท่องเที่ยวจังหวัดระนอง นายอำเภอ และเทศบาลเมือง

7. นำข้อมูลที่ได้จากการสัมภาษณ์ สอบถาม เก็บข้อมูล มาสร้างเส้นทางการท่องเที่ยวให้สอดคล้องกับความต้องการของนักท่องเที่ยวที่เดินทางมาท่องเที่ยวเชิงสุขภาพ จังหวัดระนอง

8. นำข้อมูลเกี่ยวกับเส้นทางการท่องเที่ยวเชิงสุขภาพที่ได้มาสร้างเป็นรูปแบบการท่องเที่ยวเชิงสุขภาพในจังหวัดระนอง

**3.3 เครื่องมือที่ใช้ในการวิจัย**

ผู้วิจัยดำเนินการวิเคราะห์ศักยภาพของแหล่งท่องเที่ยวเชิงสุขภาพและเชิงนิเวศเพื่อเส้นทางการท่องเที่ยว มาตรฐานที่พักเชิงสุขภาพ เชิงนเวศ สินค้า OTOP ในจังหวัดระนอง เครื่องมือที่ใช้ในการเก็บรวบรวมข้อมูล ประกอบด้วย 2 ประเภทได้แก่

**วิธีดำเนินการวิจัยในขั้นตอนที่ 1**

**1) ขั้นตอนที่ 1 และ 2 แนวทางการสร้างรูปแบบเส้นทางการท่องเที่ยว มาตรฐานที่พักเชิงสุขภาพ เชิงนเวศ สินค้า OTOP ในจังหวัดระนอง**

**1. เป็นคำถามเกี่ยวกับข้อเสนอแนะลักษณะเป็นคำถามปลายเปิด** เป็นการหาแนวทางการสร้างรูปแบบเส้นทางการท่องเที่ยว มาตรฐานที่พักเชิงสุขภาพ เชิงนเวศ สินค้า OTOP ในจังหวัดระนอง เพื่อให้ผู้ตอบคำถามมีส่วนร่วมในการนำเสนอเกี่ยวกับการท่องเที่ยวเชิงสุขภาพในจังหวัดระนอง

**2. แบบสัมภาษณ์ และการประชุมกลุ่มย่อย โดยเก็บรวบรวมข้อมูลจากผู้ประกอบการที่ดำเนินธุรกิจท่องเที่ยว หน่วยงานภาครัฐที่มีส่วนเกี่ยวข้องกับการท่องเที่ยวของจังหวัดระนอง** ได้แก่ สำนักงานการท่องเที่ยวจังหวัดระนอง เทศบาลเมืองบางริ้น เทศบาลเมืองระนอง อุทยานแห่งชาตินน้ำตกหงาว อุทยานแห่งชาติลำน้ำกระบุรี นายอำเภอ และผู้มีส่วนเกี่ยวข้องในงานการท่องเที่ยวของจังหวัดระนองโดยจัดประชุมกลุ่ม จำนวน 10 คน ซึ่งคำถามเป็นลักษณะปลายเปิดเพื่อระดมความคิดเห็นทั้งหมด โดยแบบสัมภาษณ์มีทั้งหมด 4 ตอน ดังต่อไปนี้ ตอนที่ 1 ข้อมูลทั่วไปของผู้ตอบแบบสัมภาษณ์ ตอนที่ 2 ศักยภาพของแหล่งท่องเที่ยวเชิงสุขภาพในจังหวัดระนอง ตอนที่ 3 ความคิดเห็นเกี่ยวกับการจัดทำเส้นทางการท่องเที่ยวเชิงสุขภาพ และตอนที่ 4 ความคิดหรือข้อเสนอแนะเกี่ยวกับการสร้างรูปแบบทางการท่องเที่ยวเชิงสุขภาพในจังหวัดระนอง

**3.4 การวิเคราะห์ข้อมูล**

ผู้วิจัยจะทำการวิเคราะห์ข้อมูลโดยใช้การพรรณา Descriptive Analysis) ทั้งจากแบบสัมภาษณ์และแบบสอบถาม โดยนำแบบสอบถามทั้งหมดดำเนินการวิเคราะห์ข้อมูล และประมวลผลด้วยเครื่องคอมพิวเตอร์ โดยใช้โปรแกรมคอมพิวเตอร์สำเร็จรูปเพื่อประมวลผล และวิเคราะห์ข้อมูล ตอนที่ 1 ตอนที่ 2 และตอนที่ 3 โดยผู้วิจัยจะนำข้อมูลที่ได้มาแสดงผลการวิเคราะห์ แจกแจงความถี่ ค่าร้อยละ ค่าเฉลี่ย ค่าเบี่ยงเบนมาตรฐาน และการวิเคราะห์ความแปรปรวน แล้วนำเสนอในรูปแบบตารางประกอบความเรียง ส่วนตอนที่ 4 นำมาวิเคราะห์แล้วนำเสนอเป็นรายข้อ

ในส่วนของแบบสัมภาษณ์ ผู้วิจัยนำมาวิเคราะห์แล้วนำเสนอเป็นรายข้อ พร้อมนำข้อมูลจากแบบสัมภาษณ์ทั้งหมดมาจัดทำเป็นเส้นทางการท่องเที่ยวเชิงสุขภาพ และพัฒนาเป็นรูปแบบการท่องเที่ยวเชิงสุขภาพในจังหวัดระนอง โดยมีการจัดทำเส้นทางการท่องเที่ยว จำนวน 2 โปรแกรม คือ ท่องเที่ยววันเดียว (ไม่พักค้างคืน) และท่องเที่ยว 2 วัน 1 คืน ซึ่งในโปรแกรมจะมีรายละเอียดของแหล่งท่องเที่ยว ร้านอาหาร ที่พัก (กรณีพักค้างคืน) ร้านขายของที่ระลึก ยานพาหนะในการเดินทางท่องเที่ยว

**วิธีดำเนินการวิจัยในขั้นตอนที่ 3**

เป็นการประยุกต์ใช้เทคโนโลยีดิจิทัลสำหรับฃุมชนเพื่อการท่องเที่ยวในจังหวัดระนอง ดังต่อไปนี้

**1. แนวทางการพัฒนาโมบายแอปพลิเคชัน และคิวอาร์โค้ดเพื่อการท่องเที่ยวจังหวัดระนอง**

การพัฒนาโมบายแอปพลิเคชัน และคิวอาร์โค้ดเพื่อการท่องเที่ยวจังหวัดระนอง เพื่อส่งเสริมการท่องเที่ยวจังหวัดระนองให้เป็นที่รู้จักแก่นักท่องเที่ยวและผู้ที่สนใจข้อมูลเกี่ยวกับการท่องเที่ยวในจังหวัดระนองผู้วิจัยได้แบ่งออกเป็น 6 ขั้นตอนดังต่อไปนี้

1. วางแผน กำหนดปัญหาและรวบรวมวิเคราะห์ข้อมูลของแหล่งท่องเที่ยวเชิงนิเวศในจังหวัดระนอง

2. สอบถามและวิเคราะห์ความต้องการของผู้ใช้ระบบ

3. ออกแบบสร้างเว็บไซต์พัฒนาแหล่งท่องเที่ยวเชิงสุขภาพและนิเวศในจังหวัดระนองโดยรวบรวมข้อมูลทั้งหมดและตรวจสอบความถูกต้องของข้อมูล

4. นําเว็บไซต์ให้ผู้เชี่ยวชาญด้านเว็บไซต์โมบายแอปพลิเคชัน คิวอาร์โค้ด และระบบประเมินประสิทธิภาพของเว็บไซต์ให้คําแนะนํา จํานวน 3 คน

5. ปรับปรุงแก้ไขเว็บไซต์ตามคําแนะนําของผู้เชี่ยวชาญ

6. จัดทําแบบสอบถามที่มีต่อเว็บไซต์แหล่งท่องเที่ยวเชิงนิเวศในจังหวัดระนอง

**ขั้นตอนการประเมินผล**

กัลยา วานิชย์บัญชา (2545) นําข้อมูลที่ได้มาทําการแปลผลจากค่าเฉลี่ย 5 ระดับ โดยวัดระดับ

ความสําคัญจะใช้มาตรวัด ของลิเคิร์ท (Likert’s Scale) ดังนี้

ค่าเฉลี่ยระหว่าง 4.50 – 5.00 หมายถึง มีความพึงพอใจมากที่สุด

ค่าเฉลี่ยระหว่าง 3.50 – 4.49 หมายถึง มีความพึงพอใจมาก

ค่าเฉลี่ยระหว่าง 2.50 – 3.49 หมายถึง มีความพึงพอใจปานกลาง

ค่าเฉลี่ยระหว่าง 1.50 – 2.49 หมายถึง มีความพึงพอใจน้อย

ค่าเฉลี่ยระหว่าง 1.00 – 1.49 หมายถึง ไม่พึงพอใจ

**สถิติที่ใช้ในการวิเคราะห์ข้อมูล**

ชูศรี วงศ์รัตนะ (2541) กล่าวว่า ข้อมูลที่รวบรวมได้จะทําการวิเคราะห์โดยใช้สถิติเชิงพรรณนา

(Descriptive Statistics) ค่าสถิติที่ใช้ได้แก่ ค่าเฉลี่ย (Mean) ค่าเบี่ยงเบนมาตรฐาน (Standard Deviation)

และค่าร้อยละ (Percentage)